Το ***Spider-Man 3*** είναι αμερικανική περιπέτεια παραγωγής 2007 σε σκηνοθεσία Σαμ Ράιμι και σε σενάριο που έγραψε ο ίδιος μαζί με τους Ιβάν Ράιμι και Άλβιν Σάρτζεντ. Είναι η τρίτη και τελευταία ταινία που ολοκληρώνει την τριλογία του Σαμ Ράιμι και βασίζεται στον ομώνυμο ήρωα των κόμικς της Marvel. Οι Τόμπι Μαγκουάιρ, Κίρστεν Ντανστ και Τζέιμς Φράνκο επαναλαμβάνουν και πάλι τους ρόλους τους από τις δύο προηγούμενες ταινίες ενώ στο καστ προστίθενται οι Τόμας Χέιντεν Τσερτς, Μπράις Ντάλας Χάουαρντ και Τόφερ Γκρέις. 

Η ταινία αρχίζει με τον Πίτερ Πάρκερ να απολαμβάνει την επιτυχία του ως Spider-Man, ενώ η Μέρι Τζέιν Γουάτσον συνεχίζει την καριέρα της στο Μπρόντγουεϊ. Ο Χάρι Όσμπορν επιδιώκει ακόμα εκδίκηση για το θάνατο του πατέρα του και ένας κατάδικος δραπετεύει και πέφτει σε έναν επιταχυντή σωματιδίων και μετατρέπεται σε άμμο, παίρνοντας όποιο σχήμα θέλει. Μια εξωγήινη μάζα πέφτει στη Γη και εισχωρεί στη στολή του Πίτερ, επηρεάζοντας την συμπεριφορά του προς το χειρότερο. Όταν καταφέρνει να απαλλαχθεί, αυτή η μαύρη μάζα βρίσκει καταφύγιο στον Έντι Μπροκ, έναν αντίπαλο φωτογράφο, και ο Πίτερ θα πρέπει να αντιμετωπίσει τη μεγαλύτερη πρόκληση.

Το *Spider-Man 3* κυκλοφόρησε στους κινηματογράφους της Αμερικής στις 4 Μαΐου 2007 από την Columbia Pictures. Αν και έλαβε μικτά σχόλια από τους κριτικούς σε αντίθεση με την θετική αντιμετώπιση των δύο προηγούμενων ταινιών, έγινε η μεγαλύτερη εισπρακτική επιτυχία της σειράς παγκοσμίως. Ο Μαγκουάιρ και ο Τσερτς επανέλαβαν τους ρόλους τους στην ταινία του Κινηματογραφικού Σύμπαντος της Marvel (MCU) *Spider-Man: No Way Home* μέσω του πολυσύμπαντος.

Πλοκή
-----

Ο Πίτερ Πάρκερ έχει αρχίσει να αισθάνεται ασφαλής στη ζωή του και σχεδιάζει να κάνει πρόταση γάμου στη Μέρι Τζέιν Γουάτσον. Ενώ ο Πίτερ και η Μέρι Τζέιν είναι σε ραντεβού, ένας μικρός μετεωρίτης προσκρούει εκεί κοντά και μια εξωγήινη-συμβιωτική μάζα προσκολλάται στο μοτοποδήλατο του Πίτερ. Ο φίλος του Πίτερ, Χάρι Όσμπορν, που θέλει να εκδικηθεί το θάνατο του πατέρα του τον οποίο εσφαλμένα πιστεύει πως προκάλεσε ο Πίτερ, επιτίθεται στον Πίτερ χρησιμοποιώντας νέα όπλα σχεδιασμένα με την τεχνολογία του Green Goblin. Κατά τη διάρκεια της συμπλοκής, ο Χάρι τραυματίζεται στο κεφάλι και υποφέρει από μερική αμνησία, κάνοντάς τον να ξεχάσει προσωρινά τη διαμάχη του με τον Πίτερ καθώς και την ταυτότητά του ως Spider-Man. Εν τω μεταξύ, ένας φυγάς κατάδικος, ο Φλιντ Μάρκο, επισκέπτεται την γυναίκα του και την άρρωστη κόρη του που χρειάζεται χειρουργείο πριν συνεχίσει την απόδραση του από τους αστυνομικούς. Πέφτει σε ένα λάκκο όπου ένας επιταχυντής σωματιδίων του λιώνει το σώμα μαζί με την άμμο. Με αποτέλεσμα ο Φλιντ μπορεί να παίρνει όποια μορφή θέλει και γίνεται ο Sandman.

Κατά τη διάρκεια ενός φεστιβάλ προς τιμήν του Spider-Man επειδή έσωσε τη Γκουέν Στέισι, ο Πίτερ, ωθούμενος από το κοινό, τη φιλάει αφήνοντας την Μέρι Τζέιν έξαλλη. Λίγο αργότερα ο Sandman επιχειρεί να ληστέψει ένα θωρακισμένο αυτοκίνητο και νικά τον Spider-Man. Ο αρχηγός της Αστυνομίας και πατέρας της Γκουέν, Τζορτζ Στέισι, ενημερώνει αργότερα τον Πίτερ και τη θεία Μέι ότι ο πραγματικός δολοφόνος που σκότωσε το θείο Μπεν είναι ο Μάρκο· ο αρχικός και νεκρός ύποπτος ήταν συνεργός του Μάρκο. Ο Πίτερ διψασμένος για εκδίκηση περιμένει το επόμενο χτύπημα του Μάρκο. Την ώρα που κοιμάται, η μαύρη μάζα εισχωρεί στη στολή του. Ο Πίτερ ξυπνάει και συνειδητοποιεί ότι κρέμεται από έναν ουρανοξύστη στο Μανχάταν. Ανακαλύπτει ότι όχι μόνο άλλαξε το χρώμα της στολής του αλλά ότι και οι δυνάμεις του έχουν ενισχυθεί· η μαύρη μάζα αυξάνει τη πιο εκδικητική, εγωιστική και αλαζονική πλευρά της προσωπικότητας του Πίτερ. Φορώντας την καινούρια του στολή, ο Πίτερ βρίσκει τον Μάρκο, παλεύει μαζί του σε μια υπόγεια σήραγγα του μετρό και αφού ανακαλύπτει ότι το νερό μπορεί να διαλύσει το σώμα του Μάρκο, σπάει ένα σωλήνα και μετατρέπει τον Sandman σε λάσπη.

Η αλλαγή της συμπεριφοράς του Πίτερ αποξενώνει τη Μέρι Τζέιν, της οποίας η καριέρα δεν πάει καλά, και βρίσκει παρηγοριά στον Χάρι. Ο Χάρι ανακτά τη μνήμη του, βιώνοντας ένα ξαφνικό κύμα οικείου στρες από το πέρασμα του χρόνου του με τη Μέρι Τζέιν, και στοιχειωμένος από οράματα του πατέρα του, την παροτρύνει να χωρίσει τον Πίτερ. Αφού η Μέρι Τζέιν τον χωρίζει, λέγοντάς του ότι αγαπάει "κάποιον άλλον", ο Χάρι συναντιέται με τον Πίτερ και του λέει ότι αυτός είναι "ο άλλος". Αργότερα ο Πίτερ τον αντιμετωπίζει στην έπαυλη των Όσμπορν. Με τη βοήθεια της μαύρης στολής, ο Πίτερ νικάει σε έναν πολύ βίαιο καυγά τον Χάρι, αφήνοντας το πρόσωπο του παραμορφωμένο. 

Επηρεασμένος από τη μαύρη μάζα, ο Πίτερ ξεμπροστιάζει και ταπεινώνει τον Έντι Μπροκ, έναν αντίπαλό του φωτογράφο, ο οποίος απέκτησε φήμη στην εφημερίδα *Daily Bugle*, δίνοντας ψεύτικες φωτογραφίες που απεικόνιζαν τον Spider-Man ως εγκληματία. Ο Τζέι Τζόνα Τζέιμσον απολύει τον Μπροκ, δίνοντας στον Πίτερ τη δουλειά του φωτογράφου. Ο Πίτερ αλλάζει τρόπο ντυσίματος και στυλ και αρχίζει να συμπεριφέρεται ακόμα πιο αλαζονικά. Εν τω μεταξύ, ο Sandman ανακτά τις δυνάμεις του. 

Σε μια προσπάθεια να κάνει τη Μέρι Τζέιν να ζηλέψει, ο Πίτερ πηγαίνει με την Γκουέν στο μπαρ που δουλεύει η Μέρι Τζέιν. Σε μια πάλη με τους πορτιέρηδες του μαγαζιού, χτυπάει καταλάθος τη Μέρι Τζέιν και τη ρίχνει στο πάτωμα. Ο Πίτερ συνειδητοποιεί ότι η μαύρη μάζα τον αλλάζει προς το χειρότερο. Φεύγει από το μπαρ και πηγαίνει στο καμπαναριό μιας εκκλησίας όπου ξεφορτώνεται τη μάζα. Ο Έντι βρίσκεται στην ίδια εκκλησία, με συνέπεια η μάζα να πέσει πάνω του, μεταμορφώνοντας τον σε Venom. 

Ο Έντι, ως Venom πλέον, βρίσκει τον Sandman και του προτείνει να ενώσουν τις δυνάμεις τους για να καταστρέψουν τον Spider-Man. Οι δυο τους απαγάγουν τη Μέρι Τζέιν που βρίσκεται μέσα σε ένα ταξί και το κρεμάνε σε ένα γιγάντιο ιστό σε ένα εργοτάξιο, γεμάτο με άμμο. Ο Πίτερ προσεγγίζει τον Χάρι για να τον βοηθήσει, ο Χάρι όμως αρνείται. Αφού ο μπάτλερ του Χάρι του αποσαφηνίζει την αλήθεια σχετικά με το θάνατο του πατέρα του, ο Χάρι υποχωρεί και φτάνει εγκαίρως για να σώσει τον Πίτερ. Συμμαχούν εναντίον των κακών· ακολουθεί μάχη και μια γιγάντια, τερατώδη μορφή του Sandman. Ο Έντι δένει τον Πίτερ με ιστό και στη προσπάθεια του να τον σκοτώσει με το γκλάιντερ του Χάρι, μπαίνει ανάμεσα ο Χάρι και αυτοθυσιάζεται για να σώσει τον Πίτερ. Έπειτα, ο Πίτερ καταφέρνει να διώξει τη μάζα από τον Έντι. Στην προσπάθειά του να την καταστρέψει με μια βόμβα, ο Έντι τρέχει να ξανασυνδεθεί μαζί της και αφανίζεται μαζί με αυτή.

Έπειτα από τη μάχη, ο Μάρκο λέει στον Πίτερ ότι δεν είχε πρόθεση να σκοτώσει τον Μπεν Πάρκερ και ότι ήταν ένα ατύχημα που προκλήθηκε από την απελπισμένη προσπάθειά του να σώσει τη ζωή της κόρης του. Του λέει επίσης, ότι ο θάνατος του Μπεν Πάρκερ τον έχει στοιχειώσει από τότε. Ο Πίτερ τον συγχωρεί και ο Μάρκο διαλύεται και φεύγει. Ο Πίτερ και ο Χάρι συμφιλιώνονται προτού ο Χάρι πεθάνει. Καιρό μετά την κηδεία του Χάρι, ο Πίτερ επισκέπτεται τη Μέρι Τζέιν στο μπαρ όπου δουλεύει. Αγκαλιάζονται και αρχίζουν να χορεύουν.

Ηθοποιοί και Χαρακτήρες
-----------------------

* Τόμπι Μαγκουάιρ στο ρόλο του Πίτερ Πάρκερ / Spider-Man
* Κίρστεν Ντανστ στο ρόλο της Μέρι Τζέιν Γουάτσον
* Τζέιμς Φράνκο στο ρόλο του Χάρι Όσμπορν
* Τόμας Χέιντεν Τσερτς στο ρόλο του Φλιντ Μάρκο / Sandman
* Τόφερ Γκρέις στο ρόλο του Έντι Μπροκ / Venom
* Μπράις Ντάλας Χάουαρντ στο ρόλο της Γκουέν Στέισι
* Τζέιμς Κρόμγουελ στο ρόλο του Κάπταιν Τζορτζ Στέισι
* Ντίλαν Μπέικερ στο ρόλο του Δρ. Κερτ Κόνορς
* Μπιλ Ναν στο ρόλο του Τζόσεφ "Ρόμπι" Ρόμπερτσον
* Ελίζαμπεθ Μπανκς στο ρόλο της Μπέτι Μπραντ
* Ρόουζμαρι Χάρις στο ρόλο της Θείας Μέι
* Τζ. Κ. Σίμονς στο ρόλο του Τζέι Τζόνα Τζέιμσον
* Γουίλεμ Νταφόε στο ρόλο του Νόρμαν Όσμπορν / Green Goblin
* Κλιφ Ρόμπερτσον στο ρόλο του Θείου Μπεν

Παραγωγή
--------

Ο σκηνοθέτης της ταινίας, Σαμ Ράιμι, το 2014
### Ανάπτυξη

Τον Μάρτιο του 2004, τρεις μήνες πριν κυκλοφορήσει το *Spider-Man 2*, η Marvel Studios είχε ήδη ξεκινήσει την ανάπτυξη του *Spider-Man 3* με σκοπό να κυκλοφορήσει το 2007. Τον Ιανουάριο του 2005 η Sony Pictures έκλεισε συμφωνία με το σεναριογράφο Άλβιν Σάρτζεντ, να γράψει το σενάριο της τρίτης ταινίας, με επιλογή να γράψει και την τέταρτη.

### Σενάριο

Ο Ιβάν Ράιμι έγραψε ένα προσχέδιο μέσα σε δυο μήνες, με τον Σαμ Ράιμι να θέλει να δείξει στην ταινία τον Πίτερ να μαθαίνει ότι δεν είναι ένας αναμάρτητος εκδικητής και ότι μπορεί να υπάρχει ανθρωπιά σε αυτούς που θεωρεί εγκληματίες. Ο Χάρι Όσμπορν επανήλθε γιατί ο Ράιμι ήθελε να ολοκληρώσει την ιστορία του. Ο Ράιμι θεώρησε ότι ο Χάρι δεν θα ακολουθήσει τα χνάρια του πατέρα του αλλά αντ' αυτού θα είναι κάτι ενδιάμεσο. Ο Ράιμι διάλεξε τον Sandman ως κύριο κακό γιατί τον έβρισκε έναν πολύ συναρπαστικό οπτικά χαρακτήρα. Στα κόμικ ο Sandman είναι ένας μικροεγκληματίας, έτσι οι σεναριογράφοι δημιούργησαν ένα ιστορικό του χαρακτήρα ως ο δολοφόνος του Μπεν Πάρκερ για να αυξηθεί η ενοχή του Πίτερ γύρω από τον θάνατό του. Συνολικά, ο Ράιμι περίγραψε την ταινία ως η ιστορία του Πίτερ, της Μέρι Τζέιν, του Χάρι και του Sandman, με την κύρια θεματική της ταινίας να είναι η συγχώρεση.

Ο Ράιμι ήθελε άλλον έναν κακό και ο Μπεν Κίνγκσλεϊ ήταν σε διαπραγματεύσεις να υποδυθεί τον Vulture, αλλά τελικά ο χαρακτήρας απορρίφθηκε. Ο παραγωγός Αβί Αράντ έπεισε τον Ράιμι να συμπεριλάβει τον Venom, ένας χαρακτήρας του οποίου η "έλλειψη ανθρωπιάς" δεν άρεσε ιδιαίτερα στον Ράιμι. Ο Έντι Μπροκ, το alter ego του Venom, είχε ήδη ένα δευτερεύοντα ρόλο στο σενάριο. Ο Αράντ είπε επίσης στον Ράιμι ότι ο Venom έχει αρκετούς φαν, και έτσι ο Ράιμι αποφάσισε να τον συμπεριλάβει στην ταινία για να τους ευχαριστήσει και άρχισε ο ίδιος να εκτιμά τον χαρακτήρα. Η εκδοχή του χαρακτήρα της ταινίας είναι μια συγχώνευση ιστοριών του Venom. Ο Έντι Μπροκ καθρεφτίζει τον Πίτερ, με τους δύο χαρακτήρες να έχουν παρόμοιες δουλειές και ρομαντικά ενδιαφέροντα. Οι ενέργειες του Μπροκ ως δημοσιογράφου στο *Spider-Man 3* αντιπροσωπεύουν επίσης σύγχρονα θέματα της δημοσιογραφίας των παπαράτσι και των ταμπλόιντ. Οι παραγωγοί επίσης πρότειναν να προσθέσουν και τη Γκουέν Στέισι.

Box office
----------

Με προϋπολογισμός 258.000.000 δολάρια, το *Spider-Man 3* έκανε άνοιγμα τριημέρου στην 1η θέση με 151,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 336,5 εκατομμύρια δολάρια και στον υπόλοιπο κόσμο συγκέντρωσε 558,4 εκατομμύρια δολάρια. Παγκοσμίως απέφερε 894,9 εκατομμύρια δολάρια

Το *Spider-Man 3* ήταν η μεγαλύτερη εισπρακτική επιτυχία στις ΗΠΑ για το 2007 και η 3η παγκοσμίως. Οι συνολικές εισπράξεις στις ΗΠΑ το κατατάσσουν στην 3η θέση σε σχέση με τις υπόλοιπες ταινίες της σειράς και στην 1η παγκοσμίως.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| BAFTA | Οπτικά Εφέ | Σκοτ Στοκντάικ, Πίτερ Νοφζ, Τζον Φρέιζερ & Σπένσερ Κουκ | υποψηφιότητα |
|

Παραπομπές
----------

1. ↑  «stopklatka.pl/film/spider-man-3». Αρχειοθετήθηκε από το πρωτότυπο στις 4 Αυγούστου 2016. Ανακτήθηκε στις 11 Ιουλίου 2016.
2. 1 2 3 4 5 6 7 8  «Spider-Man 3 στο Box Office Mojo». *Box Office Mojo*. Ανακτήθηκε στις 5 Απριλίου 2011.
3. ↑  Garrett, Diane (16 Απριλίου 2007). «Red carpet becoming more global». *Variety*. Ανακτήθηκε στις 17 Απριλίου 2007.
4. ↑  Nicole Laporte (2 Μαρτίου 2004). «Spidey spins web for a third time». *Variety*. Ανακτήθηκε στις 5 Απριλίου 2011.
5. ↑  Nicole Laporte (12 Ιανουαρίου 2005). «Sargent to spin more Spidey tales». *Variety*. Αρχειοθετήθηκε από το πρωτότυπο στις 4 Αυγούστου 2009. Ανακτήθηκε στις 5 Απριλίου 2011.
6. 1 2  Steve Daly (17 Απριλίου 2007). «World Wide Web». *Entertainment Weekly*. Αρχειοθετήθηκε από το πρωτότυπο στις 22 Απριλίου 2007. Ανακτήθηκε στις 5 Απριλίου 2011.
7. 1 2  Heather Newgen (21 Απριλίου 2007). «Spider-Man 3 Interviews: Director Sam Raimi». Superherohype.com. Αρχειοθετήθηκε από το πρωτότυπο στις 12 Ιανουαρίου 2009. Ανακτήθηκε στις 5 Απριλίου 2011.
8. ↑  Larry Carroll (26 Ιουλίου 2006). «'Spider-Man 3' Cast Confirms Love Triangle, Death, Soul-Sucking Costume». MTV. Ανακτήθηκε στις 5 Απριλίου 2011.
9. ↑  Stax (6 Μαρτίου 2007). «IGN Interview: Avi Arad». IGN. Αρχειοθετήθηκε από το πρωτότυπο στις 20 Μαρτίου 2007. Ανακτήθηκε στις 5 Απριλίου 2011.
10. 1 2 3  Patrick Lee (27 Απριλίου 2007). «Producers Beefed Up *Spidey 3*». Sci Fi Wire. Αρχειοθετήθηκε από το πρωτότυπο στις 3 Σεπτεμβρίου 2007. Ανακτήθηκε στις 5 Απριλίου 2011.
11. ↑  *Premiere Close Up* (TV). Sky2. 6 Μαΐου 2007.
12. 1 2 3  Richard George (23 Ιουλίου 2006). «Comic-Con 2006: Spider-Man 3». IGN. Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 5 Απριλίου 2011.
13. ↑  Sean Elliott (15 Ιουνίου 2007). «Exclusive Interview: Out with the Vulture & in with Venom: Grant Curtis Spider-Man 3 Producer - Part 4». iFMagazine.com. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 5 Απριλίου 2011.
14. ↑  Crabtree, Sheigh (15 Απριλίου 2007). «The inner life of the super-villain». *Los Angeles Times*.
15. ↑  «BAFTA Awards». *IMDb*. 15 Φεβρουαρίου 2008. Ανακτήθηκε στις 21 Ιουνίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Spider-Man 3** |

* Επίσημη ιστοσελίδα
* *Spider-Man 3* στο IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Spider-Man |
| --- |
|  |
| Δημιουργοί | 
* Σταν Λι
* Στιβ Ντίτκο
 |
|  |
| Χαρακτήρες | 
* Spider-Man
* Spider-Woman
* Daredevil
* Deadpool
* Εκδικητές
* Fantastic Four
* Punisher
* Black Cat
* Carnage
* Doctor Octopus
* Green Goblin
* Electro
* Γκουέν Στέισι
* Χάρι Όσμπορν
* Μάιλς Μοράλες
* Venom
 |
|  |
| Κόμικς | 
* *Amazing Fantasy*
* *The Amazing Spider-Man*
* (*The Amazing Spider-Man 129*)
* Spider-Verse
 |
|  |
| Ταινίες | 

|  |  |
| --- | --- |
| *Spider-Man* | 
* *Spider-Man* (2002) (soundtrack)
* *Spider-Man 2* (2004)
* *Spider-Man 3* (2007)
 |
|  |
| *The Amazing Spider-Man* | 
* *The Amazing Spider-Man* (2012)
* *The Amazing Spider-Man 2* (2014)
 |
|  |
| Κινηματογραφικό Σύμπαν της Marvel | 
* *Spider-Man: Η Επιστροφή Στον Τόπο Του* (2017) (soundtrack)
* *Spider-Man: Μακριά Από τον Τόπο του* (2019)
* *Spider-Man: No Way Home* (2021) (soundtrack)
 |
|  |
| *Αραχνο-Σύμπαν* | 
* *Spider-Man: Μέσα στο Αραχνο-Σύμπαν* (2018)
* *Spider-Man: Ακροβατώντας στο Αραχνο-Σύμπαν* (2023)
* *The Spider Within: A Spider-Verse Story* (2023)
* *Spider-Man: Πέρα από το Αραχνο-Σύμπαν* (TBA)
 |
|  |
| Σύμπαν του Spider-Man της Sony | 
* *Venom* (2018)
* *Venom 2* (2021)
* *Morbius* (2022)
* *Madame Web* (2024)
* *Kraven ο Κυνηγός* (2024)
* *Venom: The Last Dance* (2024)
 |
|  |
| Κινηματογραφικοί χαρακτήρες | 
* Γκουέν Στέισι
* Μ. Τζ.
 |

 |
|  |
| Βιντεοπαιχνίδια | 
* *Spider-Man* (2018)
* *Spider-Man: Miles Morales* (2020)
* *Spider-Man 2* (2023)
 |
|  |
| Τηλεοπτικές σειρές | 
* *Spider-Man* (1994–1998)
* *Ο Απόλυτος Spider-Man* (2012–2017)
* *Your Friendly Neighborhood Spider-Man* (2024)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Κινηματογραφικές ταινίες ζωντανής δράσης που βασίζονται σε κόμικς της Marvel |
| --- |
|  |
| Σημαντικές σειρές | 

|  |  |
| --- | --- |
| Ο Ant-Man και η Σφήκα | 
* *Ant-Man* (2015)
* *Ο Ant-Man και η Σφήκα* (2018)
* *Κβαντομανία* (2023)
 |
|  |
| Εκδικητές | 
* *Οι Εκδικητές* (2012)
* *Η Εποχή του Ultron* (2015)
* *Ο Πόλεμος της Αιωνιότητας* (2018)
* *Η Τελευταία Πράξη* (2019)
* *Εκδικητές 5* (2026)
* *Secret Wars* (2027)
 |
|  |
| Black Panther | 
* *Black Panther* (2018)
* *Wakanda Forever* (2022)
 |
|  |
| Blade | 
* *Blade: Σκοτεινή Δύναμη* (1998)
* *Blade II* (2002)
* *Trinity* (2004)
* *Blade* (2025)
 |
|  |
| Captain America | 
* *Captain America* (1944)
* *Captain America* (1990)
* *Ο Πρώτος Εκδικητής* (2011)
* *Ο Στρατιώτης του Χειμώνα* (2014)
* *Εμφύλιος Πόλεμος* (2016)
* *Brave New World* (2025)
 |
|  |
| Captain Marvel | 
* *Captain Marvel* (2019)
* *The Marvels* (2023)
 |
|  |
| Doctor Strange | 
* *Doctor Strange* (2016)
* *Multiverse of Madness* (2022)
 |
|  |
| Fantastic Four | 
* *The Fantastic Four* (1994)
* *Fantastic Four* (2005)
* *Rise of the Silver Surfer* (2007)
* *Fantastic Four* (2015)
* *The Fantastic Four* (2025)
 |
|  |
| Ghost Rider | 
* *Ghost Rider* (2007)
* *Το Πνεύμα της Εκδίκησης* (2011)
 |
|  |
| Φύλακες του Γαλαξία | 
* *Φύλακες του Γαλαξία* (2014)
* *Φύλακες του Γαλαξία 2* (2017)
* *Φύλακες του Γαλαξία 3* (2023)
 |
|  |
| Hulk | 
* *Hulk* (2003)
* *Ο Απίθανος Hulk* (2008)
 |
|  |
| Iron Man | 
* *Iron Man* (2008)
* *Iron Man 2* (2010)
* *Iron Man 3* (2013)
 |
|  |
| Μεταλλαγμένοι | 

|  |  |
| --- | --- |
| Deadpool | 
* *Deadpool* (2016)
* *No Good Deed* (2017)
* *Deadpool 2* (2018)
* *Deadpool & Wolverine* (2024)
 |
|  |
| Wolverine | 
* *X-Men η Αρχή: Γούλβεριν* (2009)
* *Γούλβεριν* (2013)
* *Λόγκαν* (2017)
 |
|  |
| X-Men | 
* *X-Men* (2000)
* *X-Men 2* (2003)
* *Η Τελική Αναμέτρηση* (2006)
* *Η Πρώτη Γενιά* (2011)
* *Ημέρες ενός Ξεχασμένου Μέλλοντος* (2014)
* *Apocalypse* (2016)
* *Ο Μαύρος Φοίνικας* (2019)
 |
|  |
| Άλλα | 
* *Οι Νέοι Μεταλλαγμένοι* (2020)
 |

 |
|  |
| Punisher | 
* *Ο Τιμωρός* (1989)
* *Ο Τιμωρός* (2004)
* *Ζώνη Πολέμου* (2008)
 |
|  |
| Spider-Man | 
* *Spider-Man* (1977)
* *Spider-Man* (1978)
* *Spider-Man* (2002)
* *Spider-Man 2* (2004)
* *Spider-Man 3* (2007)
* *The Amazing Spider-Man* (2012)
* *The Amazing Spider-Man 2* (2014)
* *Η Επιστροφή Στον Τόπο Του* (2017)
* *Μακριά Από τον Τόπο του* (2019)
* *No Way Home* (2021)
 |
|  |
| Thor | 
* *Thor* (2011)
* *Σκοτεινός Κόσμος* (2013)
* *Ragnarok* (2017)
* *Love and Thunder* (2022)
 |
|  |
| Venom | 
* *Venom* (2018)
* *Venom 2* (2021)
* *Venom: The Last Dance* (2024)
 |

 |
|  |
| Αυτόνομες ταινίες | 
* *Χάουαρντ ο Αχτύπητος* (1986)
* *Daredevil* (2003)
* *Ηλέκτρα* (2005)
* *Man-Thing* (2005)
* *Black Widow* (2021)
* *Ο Shang-Chi και ο Θρύλος των Δέκα Δαχτυλιδιών* (2021)
* *Eternals* (2021)
* *Morbius* (2022)
* *Madame Web* (2024)
* *Kraven ο Κυνηγός* (2024)
* *Thunderbolts* (2025)
* *Armor Wars* (TBA)
 |
|  |
| Franchise ταινιών | 
* Κινηματογραφικό Σύμπαν της Marvel (ταινίες  · Φάση Ένα  · Δύο  · Τρία  · Τέσσερα  · Πέντε  · Έξι)
* Σύμπαν του Spider-Man της Sony
 |
|  |
| Σχετικά | 
* Marvel Studios
* Κατάλογος ακυρωμένων ταινιών που βασίζονται σε κόμικς της Marvel
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6813148523913420970007
* LCCN: n2006096939
* GND: 7576888-4

 |

 |